Súťažné podmienky

Súťaž „**SÚŤAŽ O MG NA VÍKEND**“ (ďalej len “**Súťaž**”) je určená osobám, ktoré dali alebo dajú follow na IG @autopalacepanonska a má za cieľ marketingovo podporiť predaj vozidiel v rámci Autopalace Panónska. Výherca získava cenu v Súťaži na základe týchto Súťažných podmienok (ďalej len „**Súťažné podmienky**“).

1. ORGANIZÁTOR

Organizátorom Súťaže je spoločnosť Autopalace Panónska s.r.o., Panónska cesta 33, 851 04, Bratislava 5, IČO: 35808641, DIČ: 2020214768.

TRVANIE A MIESTO KONANIA SÚŤAŽE

Súťaž začína 11. 10. 2023 a končí **25. 10. 2023** (ďalej len „**Trvanie Súťaže**“) a prebieha v Bratislave (ďalej len „**Miesto konania Súťaže**“).

1. PODMIENKY ÚČASTI

Súťaže sa môže zúčastniť každá fyzická osoba staršia ako 18 rokov, ktorá akceptuje tieto Súťažné podmienky. Súťaže sa nesmú zúčastniť zamestnanci Autopalace Panónska, iné osoby, ktoré sa zúčastnili na príprave Súťaže alebo ich blízke osoby v zmysle § 116 Občianskeho zákonníka.

1. PRIEBEH SÚŤAŽE

Pre zapojenie sa do súťaže je potrebné urobiť 2 kroky:

1.   Ak tak súťažiaci už neurobil, dať follow na Instagram @autopalacepanonska.

2.   Napísať „Kam zoberie MG cez víkend“, a vo svojom komente označiť 3 priateľov, s ktorými by išiel na výlet s MG.

Takýto koment s najväčším počtom lajkov vyhráva. Ak bude počet lajkov rovnaký, vyhráva koment, ktorý bol napísaný skôr. Sčítanie ukončíme v 25. októbra 2023 o 12:00 a následne vyhlásime výhercu v IG storke Autopalace Panónska.

1. VÝHRA

Výherca môže získať nasledujúcu cenu: Automobil MG na víkend, pričom víkend ako aj prevzatie a odovzdanie vozidla bude s výhercom dohodnuté a zazmluvnené pred odovzdaním vozidla.

1. VÝHERCA

V Súťaži bude určený jeden výherca a to na základe počtu lajkov pri svojom príspevku a poradím príspevku – časom vytvorenia. Pri rovnakom počte lajkov vyhráva príspevok, ktorý bol vytvorený skôr. Následne bude výherca kontaktovaný Organizátorom správou na Instagrame. Výherca je oprávnený oznámiť Organizátorovi, že výhru neprijíma. Ak výherca odmietne prevziať Výhru alebo ak výherca nebude na správu reagovať do nasledujúceho dňa, má Organizátor právo ponúknuť Výhru inému výhercovi, ktorý je v poradí. Odovzdanie Výhry prebehne v Bratislave, pričom Výhru je potrebné prevziať najneskôr 23. decembra 2023.

1. PRÁVO NA ZRUŠENIE ALEBO ZMENU SÚŤAŽE A NA VYLÚČENIE SÚŤAŽIACEHO

V prípade, že Súťaž nemôže prebiehať podľa plánu, vrátane prípadov napadnutia počítačovým vírusom, výskytu poruchy, úmyselného poškodenia, neoprávneného zásahu, podvodu, technických problémov alebo výskytu akýchkoľvek iných dôvodov, ktoré môžu narušiť alebo ovplyvniť vedenie, bezpečnosť, nestrannosť, celistvosť alebo riadny priebeh Súťaže si Organizátor vyhradzuje právo na zrušenie, zmenu alebo pozastavenie priebehu Súťaže. Organizátor je oprávnený zmeniť, upraviť alebo rozšíriť Súťažné podmienky kedykoľvek počas Trvania Súťaže. Organizátor je oprávnený vylúčiť zo Súťaže súťažiaceho, ktorý poruší tieto Súťažné podmienky, alebo ak sa súťažiaci dopustí konania ohrozujúceho bezpečnosť a priebeh konania Súťaže alebo dobrého mena Autopalace Panónska.

1. SPRACÚVANIE OSOBNÝCH ÚDAJOV

Zapojením sa do Súťaže súťažiaci súhlasia so spracúvaním ich osobných údajov v zmysle § 11 zákona č. 122/2013 Z.z., o ochrane osobných údajov, v znení neskorších predpisov. Tento súhlas sa týka nasledovných osobných údajov vyplnených v registračnom formulári: meno, priezvisko, e-mail, telefonický kontakt a prípadne iných osobných údajov, ktoré súťažiaci poskytne Organizátorovi. Osobné údaje môže Organizátor spracúvať na účely organizácie a vyhodnotenia Súťaže, vrátane kontaktovania súťažiaceho vo veci Súťaže. Súťažiaci môže pri registrácii do Súťaže poskytnúť Organizátorovi súhlas so spracúvaním poskytnutých údajov aj na (i) účely absolvovania testovacej jazdy, a (ii) účely starostlivosti o zákazníka (napr. zasielanie informačných materiálov, pozvánok na podujatia, informácií o produktoch, službách a akciách) a súvisiaceho prieskumu trhu prostredníctvom e-mailu, sms, poštou alebo telefonicky. Poskytnutie súhlasu na tieto účely je dobrovoľné a nepodmieňuje účasť v Súťaži. Súhlas udelený na tieto účely platí počas trvania účelu spracúvania osobných údajov. Súťažiaci má právo kedykoľvek Organizátora požiadať o vymazanie všetkých ním poskytnutých osobných údajov alebo oznámiť odvolanie súhlasu písomne na adresu Autopalace Panónska, Panónska cesta 33, 851 04 Petržalka, pričom Organizátor má povinnosť tejto žiadosti do 7 dní vyhovieť.

1. OSTATNÉ VYHLÁSENIA

Na Výhru nevzniká právny nárok, nemožno ju zameniť za hotovosť, ani za žiadnu inú formu platby. Nevyzdvihnuté Výhry prepadajú v prospech Organizátora. Organizátor nepreberá žiadnu zodpovednosť za poškodenie majetku, finančné straty alebo ujmu na zdraví v súvislosti s účasťou súťažiaceho v Súťaži.